Zhantas/Cleaned-Kyrgyz_Wikipedia huggingface dataset:
Мурзалиев Шергазы

Мурзалиев Шергазы 1901-жылы азыркы Сузак районунун Кара-Булак айылында туулган.
 
 1917-жылы бийлике Болыпевиктик Кеңеш өкмөтү келгенден кийин 1918-жылдан баштап, элдин сабатсыздыгын жоюу үчүн уюштурулган ликбезден алгач өзү билим алып, Жалал-Абад шаарындагы Педагогикалык курсту аяктап, андан кийинки жылдары элдин сабатсыздыгын жоюуга активтүү катышып, мугалим болуп эмгектенген.
 1941-жылы Улуу Ата Мекендик согуш башталганда, СССР Өкмөтүнүн токтому менен, мугалим болгонуна байланыштуу, бронь берилип согушка барбай калат.
 Бирок 1942-жылдын 10-январь күнү, өз ыктыяры менен Жалал-Абад шаардык Аскер бөлүктөн согушка аттанат.
 638 - Воронеж аткычтар полкуна түшүп, кан күйгөн уруштарга катышып, Европаны басып өтүп, Германияга чейин барган.
 1945-жылдагы жеңиш күнүнө чейин кызмат кылып, жылдын аягында айылына кайтат.
 Согушта көрсөткөн эрдиги үчүн, “Кызыл-Жылдыз”, “Каармандыгы үчүн” ордендери жана көптөгөн медалдар менен сыйланган.
 Согуштан келгенден кийин, Ленин, Сузак райондорунда бир канча жылдар мугалим болуп эмгектенип, ардактуу эс алууга чыккан.
 1986-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Молтоев Сулайман

Молтоев Сулайман - 1901-жылы азыркы Сузак районунун Көк-Арт айылында туулган.
 
 Атасы Молтойдун дүнүйө-оокаты Сулайманды арапча билим алууга мүмкүнчүлүк бергендиктен, кичинесинен тамга таанып калат.
 Совет бийлиги орногондон кийин, Сулайман Көк-Арт айылында колхоз уюштурууга алгачкылардан болуп киришип, колхоздо ар кандай кызматтарды аркалайт.
 1933-жылы ыктыярдуу отрядка кызматка өтүп, Көк-Арт өрөөнү гана эмес, Өзгөн, Алайкуу, Ош, Алай тараптагы басмачыларга да каршы күрөшкөн.
 Ошол жылдары Ликбезде да окуп, сабатын жойгон.
 1938-жылы айылына келип, ветеринар болуп кызмат кылган.
 1947-жылдан баштап, Кызыл-Октябрь колхозу, Октябрское айылындагы Красный Октябрь колхозуна кошулганга чейин, колхоздун төрагасы болуп иштеген.
 Андан кийин колхоздо ар кандай кызматтарда иштеп, ОктябрКкое айылынын өнүп-өсүшүнө зор салымын кошкон.
 1988-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Мати уулу Бекмат

Мати уулу Бекмат (Бокой) 1901 -жылы азыркы Сузак районунун Көк-Арт айылында туулган.
 
 Атасы Мати ымыркай кезинде эле дүйнөдөн өтүп, апасы Каракөздүн колунда калат.
 Чоңоюп, бой тартып эрезеге жеткен маалда, басмачылар күчөп, аларга каршы түзүлгөн ыктыярдуу отряддын катарында басмачыларга каршы күрөшөт.
 Андан кийин “Кызыл-Октябрь” колхозун уюштурууга катышып, мал чарба тармагын жетектеп турган.
 1934-жылы Кытайга Япондук интервенттер менен болгон согушка кеткен.
 Андан кайтып келип үйлөнүп, балалуу-чакалуу болуп чарбада иштеп жүрүп, 1939-жылы Москвага Айыл чарба көргөзмөсүнө чакырылат.
 Москвада грамота менен сыйланат.
 1944-жылы кайрадан армияга чакырылып, атактуу кыргыз генералы Ысакбек Монуевдин отрядында Кытайдагы Элдик көтөрүлүшкө катышып, Түркестан мамлекетинин түптөлүшүнө салымын кошкон.
 Ал жактан эсен-аман келип колхоздо иштеп жүрүп, атайын барып Фрунзе шаарынан колхозго племенной чоң айгыр жылкы алып келген.
 Бул жылкыдан урук алынып, “Кызыл-Октябрь” колхозунун жылкы фермасы өнүгүп (кийинки “Дружба” совхозу) даңазалуу жылкылары бар колхоз болгон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Исабаев Ибраим

Исабаев Ибраим 1900-жылы азыркы Сузак районунун Качкынчы айылында туулган.
 
 1921-1924-жылдары Кызыл Армияда кызмат кылган.
 1924-1930-жылдары Камсыздоо Коммисариятында жетекчи, 1930-1936-жылдары Калмак-Кырчын, Качкынчы, Ак-Мечит айыл кеңештерин уюштуруп төрага болуп, 1936-1940-жылдары Жалал-Абад райисполкомунун төрага орун басары, төрагасы болуп иштеген.
 1941-1946-Улуу Ата Мекендик согушка катышкан.
 Согуштан келгенден кийин 1946-1963-жылдары Кызыл-Кыя, Калинин колхоздорунун төрага орун басары, 1963-1986-жылдары «Дружба» совхозунун суу чарба адиси болуп эмгектенген.
 Жалал-Абад райисполкомдун төрагасы болуп иштеп турган учурда, 1937-жылы «Нур», «Пахта» заводдорун түзүп курдурган жана Жалал-Абад шаарынын Генпланын түзүүгө катышкан.
 1997-ж. дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Эдигеев Акмат

Эдигеев Акмат - 1900-жылы азыркы Сузак районундагы Октябрь кыштагында туулган.
 
 Атасы Эдигенин аракети менен арабча тамга таанып, сабаты жоюлган.
 Кийин орусча билим алып, атасы репрессияга дуушар болуп, атылып кеткенден кийин, куугуитукгалгаңдан оолак болуш үчүн Базар-Коргонго көчүп кеткен. Орусча жаза да сүйлөй да билген, сабаттуу адам болгондуктан, Базар-Коргондо райфин отделдин жетекчиси болуп иштеп турган.
 1941-жылы согушка кетип, 1945-жылы кайтып келген.
 Согуштан да бир топ медалдарды алып келген.
 Андан кийин Ачы районунда аткаруу комитетинин төрагасы болуп иштеген.
 Көп өтпөй эле НКВДнын кызматкери болуп которулган.
 Пенсияга чыкканга чейин Акман айылдык кенешинин төрагасы болуп иштеп келген.
 1964-жылы 2-февралда каза болгон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Юсупов Куке

Юсупов Куке 1900-жылы туулган. 1940-жылы согушка аттанып, 1945-жылы согуш аяктаганга чейин катышып, андан сон 1947-жылга чейин Япониядагы согушка да катыщкан.
Бир нече ордендер, медалдар жана грамоталар менен сыйланган. 1982-жылы 11-ноябрда дүйнөдөн кайткан.
 
Жаш кезинен атасынан ажырап, жетимдикти башынан өткөрүп, жаш кезинен турмуштун оор запкысын көрүп, эмгекчил жана чынчыл, адилет болуп өсүп, көп жыл өз айылында жумушчу болуп эмгектенген.
Ар кандай жумуштарды так жана таза аткарган.
Бригадир наамына жеткен.
Сегиз баланы тарбиялап, андан үчөөсү аман калган.
Чон уулу Адиш, Kapa, кызы Сайкал.

Согуштан аман кайткан сон кайра өз элине келип, эмгек жолун Дружба совхозунда Сузак районунда уланткан.

Ал кишинин дагы бир өнөрү саяпкерлиги болгон.
Андыктан көк бөрү улуттук оюнунун устасы катары, көп жолу эл аралык мелдештерге катышып, областтын наамысын коргогон.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Насыр Абышев

Абышев Насыр 1900-жылы азыркы Сузак районунун Сары-Булак айылында туулган.
 
1920-1927-жылдары бай кулактарда эгин эгип иштеп, 1927-1928-жылдары жер көңтөрүшү болуп, бай кулактарга каршы түзүлгөн айылдык активистер тобунда мүчө болгон.
1928-1930-жылдары Калмак-Кырчын айыл кеңешинде секретарь, 1930-1932-жылдары Көк-Арт алты айыл батрачкомунда секретарь, 1932-1933-жылдары Калмак-Кырчын айыл кеңешинде төрага, 1933-1938-жылдары Тогуз-Торо айыл кеңешинде секретарь, Жалал-Абад райкомунда инструктор, Ворошилов атындагы колхоздо ферма башчысы, Октябрь райисполкомунда инструктор, 1938-1943-жылдары Октябрь районунда эл соту, 1943-1960-жылдары Сузак, Ачы, Базар-Коргон райондорунда Эл соту, Жалал-Абад областтык сотунда мүчө болуп иштеп, ардактуу эс алууга чыккан.
1931-жылдан КПССтин мүчөсү болгон.
Советтик партия иштеринде жана сот системасында үзүрлүү эмгектенгени үчүн, бир нече медаль, ардак грамоталар менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Инсандар
Кабиров Мамыт

Кабиров Мамыт 1897-жылы азыркы Сузак районунун Сафаровка айылында туулган.
 
1918-1920-жылдары Гүзар-Ивановка революциялык комитетинин мүчөсү, 1920-1921-жылдары Базар-Коргон районундагы Кыргызпотребсоюздун төрагасы, 1922-жылдан Ыктыярдуу отрядда кызмат кылган.
1925-жылы РКПБ Компартиянын (КПСС) мүчөсү болуп кабыл алынган.
1927-1930-жылдары Москва шаарындагы «Рабфакты», 1930-33-жылдары Ташкент шаарындагы САГУ, Орто Азия университетин аяктайт.

1933-1941-жылдары Базар-Коргон МТМде Саясий жетекчи, Хиля айыл кооперативинде директор орун басары, Арсланбаб айыл кооперативинде директор орун басары, Кызыл Ункур токой чарбасында директор, Базар-Коргон пахта чарбасында директор, Октябрский районунун камсыздоо конторасынын төрагасы, 1941-жылы Багыш айыл кеңешинин төрагасы болуп иштейт.

Улуу Ата-Мекендик согуш маалында, атайын уезддик политсоветтин чарбаларды ирилештирүү буйругу менен тылда калып, «Ленин Жолу», «Кызыл-Туу», «Фрунзе», «Кедей-Арык», «Жаны-Куч», «Сары-Булак» колхоздорун бириктирип, 1956-жылга чейин өзү жетектеген.
Ошондой эле 1950-жылы, Октябрь райондук кеңешине депутат болуп шайланган.

 Кыргыз ССРнын Жогорку Советинин Ардак грамотасы, 
 «Ата Мекендик согуш жылдарындагы ак эмгеги» медалы, 
 СССРдин «Айыл-чарба ишинин отличниги» ардактуу наамы, 
 Кыргыз ССРнин ВСынын Ардак грамотасы, 
 СССРдин «Ардак белгиси» ордени менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Инсандар
Төрөев Карагул

Төрөев Карагул 1896-жылы Сузак районунун Кулбайуулу айылында туулган.
 
Жаш кезинен зээндүү болуп молдолордон билим алган. Совет өлкөсү орногондон активист болуп, өкмөттүн жооптуу кызматтарында иштеген. Комунисттик Партиянын катарына өткөн. Жаңы түз үлгөн ‘‘Жаңы Кайрат” колхозунда башкарма, Kapa-Алма айыл кеңешинде төрага болуп иштеген.

Улуу Ата Мекендик согушка катышып келгенден Кийин, колхоздун башкармасы, участка башчысы, айыл башчы кызматтарын аткарып келген.

Анын чынчылдыгы, тазалыгы, дайыма бетке айтып туура сүйлөгөнү Көк-Арт өрөөнүндөгү элдер үчүн үлгү болгон.
Анын артында өрт Карагул деген ат калган.

 Колдонулган адабияттар 

 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Категория:Инсандар
Эдиге балбан

Эдиге балбан - 1870-жылы азыркы Сузак районундагы Тамга-Терек деген айылда туулган.
 
 Өмүр баяны 
 Атасы 
Атасы Кудаяр Көк-Арт өрөөнүнө аты чыккан жыгач уста болгон.
Боз үйдүн кереге-ууктарын, турмуш тиричиликке керектүү болгон жыгачтан жасалган идиш-Аяктарын, алыстан ат арытып келишип, алып кетишчү.
Кудаярдын кемпири бакан менен суу көтөрүп келе жатканда, алдынан жолборс чыгып, арбашкан деген аңыз кеп бар.
Кудаяр өзү жүздөн ашып жашап, 102 ге чыкканда 2 тиш чыккан дейт, Эдигенин Бапы деген кызы.

Кудаярдын Эдигеден башка да Абдрахман, Абдразак, Сапарали, Мурзали анан, Айым деген кызы болгон.

 Балбандык атагы 
Эдиге балбан өз заманында атпай журтка таанымал эр киши болгон.
 Тогуз-Тородон кышында ашуу ашып келе жатканда, карышкырдын үйүрүнө туш келип, үзөңгү боосу менен 4 карышкырды чаап өлтүргөн.
 Дагы бир жолу Көк-Арттын дабанында келе жатып, жол тоскон каракчыларга учурап калып, 3 жылдык ак чечекти тамыры менен жулуп алып, каракчыларды кубалап сабап, чилдей тараткан.

Эдигени баатыр дешкен, себеби ал киши көбүнчө эр сайышка түшчүү экен.
 Айтылуу Шабдан баатырдын ашында, Чон-Кеминге барып эр сайышка түшүп, фарфордон жасалган идиш-аяк утуп келген.
 Тогуз-Тородо атактуу бир манаптын ашындагы эр сайышта жеңип, төө баштаган бир тогуз мал утуп алган. Ошондо өзүнүн да эки кабыргасы сынган экен.
 Кадимки Жаныбек казы атасы Сагынбайга аш бергенде, Чон-Алайдан келген атактуу балбанды сайып, жеңишке ээ болгон.

 Санаалаштары 
Жоон-Күңгөйдөн Айдарбек, Кара-Дарыядан Кочкор балбандар менен, Көк-Арт өрөөнүндөгү ыктыярдуу отряддын командири Андрей Попов менен жакын ымалалаш достордон болуп, убагында Анжиян көтөрүлүшүндө ак жеринен Сибирге айдалып кеткен Чыйбыл болуштун ишенимдүү адамдарынан болгон.

Совет өкмөтү орноп, Эдигени эзүүчү таптын катарына кошуп, камап жок кылабыз дегенде, досу Андрей Попов сактап калган.
Бирок, кийин баары бир камалып, 1937-жылы Оштогу түрмөдө атылып кеткен.

 Үй-бүлөсү 
Эдигенин үч аялы болуп, алардан Акмат, Дыйкан, Ысабек, Мама, Чону, Шүкүрали, Алим жана Бапы, Жамбы, Сырга деген 7 уул, 3 кызы болгон.
Алардан тарагандар ар кандай тармактарда үзүрлүү эмгектенип келатышат.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Категория:Инсандар
Категория:Кыргыз тарыхындагы балбандар
Абдыкаров Сабырбек

Абдыкаров Сабырбек 1949-жылы 9-майда Сузак районунун Сары-Булак айылында туулган.
 
Багыш айылындагы орто мектепти аяктап, Жалал-Абад шаарындагы зооветеринар техникумуна тапшырып, ветеринар кесибине ээ болгон.
Эмгек жолун “Дружба” совхозунда ветеринар болуп иштеп баштаган.

1971-жылы Советтик Армиянын катарында кызмат өтөп келип, Көк-Жаңгак шаарында милиция кызматкери болуп ишке орношот.
Көп жылдар Көк-жаңгак шаарында милицияда кызмат кылып, ошону менен катар милиция окуу жайын аяктайт.

1980-жылы Майлуу-Сай шаарына которулуп ал жерде көп жылдар кызмат кылат.
Кынтыксыз кылган кызматы бааланып, “Кадырман” медалы жана бир нече юбилейлик медалдар, ардак грамоталар менен ‘Милициянын отличниги”.
2015-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Инсандар:Кыргызстан
Категория:Сузак району
Категория:Багыш айылы
Төрөгелдиев Алтымыш

Төрөгелдиев Алтымыш - Аскердик жана коомдук ишмер, милициянын ага лейтенанты. 1949-жылы 15-январда Сузак районунун Калмак-Кырчын айылында туулган.
 
1968-жылы Тоголок-Молдо атындагы орто мектепти аяктаган.
1969-жылы Советтик Армиянын катарына кызмат өтөөгө чакырылып, 1971-жылы кызматын аяктап келгенден кийин, ошол эле жылы Ички Иштер тармагына катардагы милиционер болуп кызматка орношот.
Ошону менен катар Бишкек шаарындагы милиция окуу жайынан билим алат.
Ички Иштер тармагында, календарлык мөөнөтүн кынтыксыз өтөп, 1994-жылы ардактуу эс алууга чыккан.
Бир канча медаль, ардак грамоталар менен сыйланган.

Азыркы учурда коомдук иштерге активтүү катышып, айылдын тынчтыгына, өнүп өсүшүнө өз салымын кошуп келет.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Категория:Инсандар
Сарыков Жедигер

Сарыков Жедигер - аскердик, мамлекеттик жана коомдук ишмер. 1949-жылдын 12-июлунда Сузак районунун Калмак-Кырчын айылында туулган. Жалал-Абад шаарындагы Соода техникумун аяктаган.
 
 Аскердик ишмердүүлүгү 
1968-жылы Тоголок-Молдо атындагы орто мектебин аяктап, ошол эле жылы Советтик Армиянын катарына кызматка чакырылат.
1970-жылы аскердик кызматын өтөп келип, эмгек жолун Октябрь Винсовхоз комбинатта жумушчу болуп иштеп баштаган. Сузак райондук комсомол комитетинин жолдомосу менен ички иштер бөлүмүнө кызматка орношуп, 1997-жылга чейин катардагы милиционерден ага инспекторго чейин кызмат кылган.
Ички иштер тармагында кынтыксыз кылган кызматы үчүн, бир канча медалдар менен сыйланган.

“СССР милиция отличниги”, “Кыргыз милиция кадырман ардагери” төш белгилеринин ээси.

 Мамлекеттик иштерде 
2003-2006-жылдары Багыш айыл өкмөтүндө айыл башчы, юрист, социалдык масалелер боюнча өкмөт башчы жардамчысы болуп эмгектенген.
Учурда, коомдук иштерге активтүү катышып, Аксакалдар сотунун төрагасы болуп иштейт.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Категория:Инсандар
Токтосунов Турсункул

Токтосунов Турсункул - Сузак районундагы аскердик ишмер. 1950-жылы азыркы Сузак районундагы Ак-Кыя кыштагында туулган.

 Өмүр баяны 
 Билими 
Орто мектепти бүткөндөн кийин, 1967-жылы Жалал-Абад шаарындагы педагогикалык окуу жайына тапшырып, аны 1969-жылы ийгиликтүү аяктап чыгат. Бүтүрүп келгенден кийин, 1970-жылга чейин мектепте мугалим болуп эмгек жолун баштаган.

 Аскердик ишмердүүлүгү 
1970-жылы Советтик Армиянын катарына чакырылып, ал кызматын 1972-жылы өтөп келет.
Армиядан келип, Көк-Жаңгак шаарындагы Ички Иштер Бөлүмүнө милиция кызматкери болуп жумушка орношот да, 1978-жылга чейин “жашы жете элек өспүрүмдөрдүн инспектору” кызматын аркалап келген. 1978-1983-жылдары Казахстандын Караганды шаарындагы “СССР ИИМ инин жогорку окуу жайында” билимин уланткан. Аталган окуу жайын бүтүп келген соң, Октябрь кыштагындагы милиция бөлүмүндө “участкалык инспектор” болуп кызматка орношот да, ардактуу эс алууга чыкканга чейин, “кылмыш иликтөө” бөлүмүндө ага инспектор, ошол эле бөлүмдүн жетекчиси, Сузак ИИБте тергөөчү, ага тергөөчү кызматтарында үзүрлүү эмгектенип келген. 

Талыкпаган эмгегинин натыйжасында, ”ИИМдин отличниги” төш белгиси, “Кадырман” ,”ИИМдин ардагери”,жана башка көптөгөн юбилейлик медалдар менен сыйланган.
Милициянын майору.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Категория:Инсандар
Сүйүн Откеев

Откеев Сүйүн - Кинорежиссёр, продюсер, жеке ишкер
 “Медиастар Продакшн” студиясынын негиздөөчүсү
 "Этномедиа" онлайн-кинотеатрынын негиздөөчүсү
 Кыргыз Республикасынын ардак грамотасынын ээси
 "Кыргызстан кинематографисттер союзунун" мүчөсү
 Кыргыз Республикасынын Президентине караштуу Мамлекеттик тил жана тил саясаты боюнча улуттук комиссиянын төш белгисинин ээси

 Билими 
 1986-1993 Макаренко орто мектеби
 1993-1997 Кыргыз-түрк балдар лицейи 
 1997-1998 ОшТУ байланыш факультети
 1999-2008 Германияда Математика жана Физика, Медиапродакшн бөлүмдөрүндө окуган

 Тарткан тасмалары 
 2011-жылы “Соолуган карек”
 2012-жылы “Сен эмне кылмаксың?” 
 2013-жылы “Миллиондук мелдеш” 
 2014-жылы “Миллиондук мелдеш-2”
 2015-жылы "Көпөлөк" 
 2016-жылы "Мегатой" 
 2017-жылы "Эл укпасын"
 2018-жылы "Мегатой-2" 
 2019-жылы "Жетикс" 
 2021-жылы "КыялКЭШтер"
 2022-жылы "Курьер"
 2023-жылы "Чоочун киши" сериалы
 2024-жылы "Чоочун киши-2"
 2025-жылы "Чоочун киши-3"
 2025-жылы "Кара Кыргыз" сериалы

 ТВ Долбоорлору 
 2010-жылы "Тамаша тор” - Супер ТВ, ЭлТР
 2011-жылы “Ата-Журт” - ТРТ “Аваз”
 2014-15-жылдары, ”2 АДАМ” - КТРК, 5-канал

Андан сырткары 30 га жакын клиптердин жана 400 дөн ашуун ар кандай жарнамалык роликтердин режиссеру жана продюсери.

 Соц. тармактарда 

 Фейсбук баракчасы
https://m.facebook.com/suyun.otkeev

 Instagram баракчасы
https://www.instagram.com/invites/contact/?i=1bmmvcb38msi0&utm_content=92kyn7

 Телеграм каналы
https://t.me/suyunotkeev

 Youtube каналдары
https://youtube.com/channel/UCTq7LMZ_ZBGQwlWJnlgC6wA

https://youtube.com/c/EtnomediaKyrgyzstan

 Шилтемелер 
 inter.kg: Сүйүн Откеев, кинорежиссёр: "Кыргыз элибизге дайым кызматыбыз даяр!" 
 tayan.kg: Сүйүн Откеев: Эл азыр маанайын көтөрө турган күлкүгө муктаж 
 dem.kg: СҮЙҮН ОТКЕЕВ, КИНО РЕЖИССЕР: “ӨМҮРДҮ ТЕККЕ КЕТИРБЕЙ, ЭРТЕРЭЭК ҮЙЛӨНГӨН ОЙ ЭКЕН”
 kyrgyztoday.kg: Сүйүн Откеев, режиссёр: "Көпчүлүк тасмалардын идеялары күчтүү эмес"
 https://soundcloud.com/medet-ok/syn-otkeev-kino-bir-cho-industriya-audio

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Категория:Инсандар
Ырысбек Жабиров

Ырысбек Жабиров - 1973-жылы 11 октябрда Жалал-Абад облусуна караштуу Сузак районундагы Октябрь айылында туулган.Ырысбек Жабиров режиссёр катары “Кайып булак”, "Достор", "Талак", "Мезгил дарылайт", "Түндүктүк келин" тасмаларын тарткан.

 Өмүр баяны 
 Билими 
1990-жылы А.С.Макаренко атындагы орто мектепти аяктаган.Мектепти аяктаган соң Орусиянын Красноярск шаарындагы Сибирь техникалык институтуна тапшырып, кийин Жалал-Абад техникалык институтунда «Экономика жана Мунипициалдык башкаруу» адистиги боюнча окуган.
 

 Эмгек жолу 
Эмгек жолун совхоздогу торпок фермасында иштеп баштаган.
Андан кийин 1993-жылдан баштап Жалал-Абад облусттук Барпы атындагы драма театрында артист, труппа башчысы, режиссердун жардамчысы, башкы администратор, кийин алты жыл облусттук Т.Тыныбеков атындагы филармонияда директордун орун басары, облусттук телерадиокомпаниясында директордун орун басары кызматтарында эмгектенген.
1999-2001-жылдары Жалалабад шаарындагы «Вечерний Жалал-Абад» гезитинин алгачкы редактору болуп, «Парз» гезитин чыгарган.
2001-2002-жылдары облустук филармониянын алдында «Тамаша» куудулдар театрын жана «Азадабегим» фольклордук тобун түзгөн.

2003-жылы Бишкек шаарына келип республикабыздагы алгачкы продюссердик борборун ачкан.

«Ар бир айдын алтысы» долбоорунун автору, 5-март «Ак калпак» күнүнүн негиздөөчүсү жана улуттук «Кыргыз бийи» долбоорун ишке ашырган.

 Тарткан тасмалары 
 «Кайып Булак»;
 «Достор»; 
 «Талак»;
 «Мезгил даарылайт»;
 «Түндүктүк келин».
 «Учкуч».
 «Мал доктур».
 «Квартирант».
 «Журналист».
 «Таза шайлоо».

Көптөгөн кино сценарийлердин автору болуу менен бирге, лирикалык ырларды жазып, проза тармагында эмгектенип, алгачкы китеп жыйнагын чыгаруу алдында турат.
Шилтемелер
 Фейсбукта
 Одноклассникиде
 kmb3.kloop.asia: Ырысбек ЖАБИРОВ, кинорежиссёр, продюссер: “5-март – Ак калпак күнү!..” 
 super.kg: Рысбек ЖАБИРОВ: «КЫРГЫЗДАРДЫН ЖАПАЙЫЛЫГЫН ТАРТКАНДА ГАНА ФЕСТИВАЛГА ИЛИНЕСИҢ»
 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Категория:Инсандар
Улуу чеп (тасма)

Улуу чеп  — АКШ жана Кытай өлкөлөрү биргелешип, 2016 жылы тартылган көркөм тасма, режиссёру Чжан Имоу.Тасманын бет ачаары Кытайда 2016 жылдын 16 декабрына белгиленген, Орусияда — 2017 жылы 2 фералда, Кыргызстанда — 2017 жылы 10 февралда, АКШда — 17 февралда.

Соң династиясы учурунда Кытайга келген европалык жалданма жумушчунун ролун Мэтт Дэймон аткарган. Ал Кытайдын Улуу чебине туш болуп, макулуктарга каршы турган кытай аскерлерине жолугуп калат. Кытай-АКШ биргелешип тарткан тасмада Жиң Тиан, Педро Паскал, Уиллем Дафо жана Энди Ло ролдорду аткарышкан.

Негизги тасма тартуу иштери Кытайдын Шиңдао жергесинде 2015-жылдын 30-мартында башталган. Бет ачары Бээжинде 2016-жылдын 6-декабрында, ал эми АКШда Universal компаниясы тарабынан 2017-жылдын 17-февралында болгон. Тасма бир беткей ой-пикирлерге ээ боло алган эмес. 150 млн доллар бюджетке тартылган кинофильм дүйнө жүзү боюнча 332 млн доллар киреше алып келе алган. Бирок студия 75 млн доллар жоготуп кассалык жыйымдар боюнча көңүл калтырган.

Мазмуну
Каармандарда
АктёрРольМэтт ДэймонУиллем Гэрин, Жалданма европа аскеринин генералыЭнди Лау (Лю Дэхуа)Кытай аскеринин кеңешчиси (Сун империясы)Педро ПаскалПеро Товэр, Европалык жалданмаУиллем ДефоЖалданма европа аскринин кол-башчысыЦзин ТяньЛинь Мэй, Кытай аскеринин кол-башчысы (Сун империясы)Чжан ХаньюйГенерал Шао, Кытай империялык гвардиясынын кол-башчысы (Сун империясы)Эдди Пэн (Пэн Юйянь)Кытай империясынын кол-башчысы (Суни империясы) Лу ХанПэн Юн, Кытай аскеринин жоокери (Сун империясы)Ван Цзюнькай (Кэрри Ван)Жэнь-цзун (Чжао Чжэнь),Сун империясынын жаш императору Линь Гэнсинь (Кэнни Линь)Кытайдын бүркүт аскеринин кол-башчысы (Сун империясы)Чжэн Кай (Райан Чжэн)Министр Шэнь, Кытай императорунун аскердик кеңешчиси, ревизор (Сун империясы)Чэнь Сюэдун (Чени Чэнь)Кытайдын империя гвардиясынын офицери (Сун империясы)Хуан СюаньКытайдын элик аскеринин кол-башчысы (Сун империясы)Юй Синьтянь (Вики Юй)Убактылуу белгисизЛю ЦюнУбактылуу белгисизМаккензи ФойУбактылуу белгисизНуман АкарНажид

Тиркемелер

Шилтемелер

Категория:Англис тилиндеги тасмалар
Категория:АКШнын 2016 жылдагы тасмалары
Категория:Кытайдын боевик тасмалары
Категория:АКШнын боевик тасмалары
Категория:АКШнын фантастикалык тасмалары
Категория:2016 жылдагы фантастикалык тасмалар
Категория:Фантастикалык боевик